RS ไหลต่อ 6% วิตกกำไรไตรมาส 3/61 ไม่สดใส หลังเรตติ้งช่อง 8 ลด-ยอดขายธุรกิจ MPC พลาดเป้า
RS ไหลต่อ 6% "นิวโลว์" รอบ 3 เดือน วิตกกำไรไตรมาส 3/61 ไม่สดใส หลังเรตติ้งช่อง 8 ลด-ยอดขายธุรกิจ MPC พลาดเป้า โดยล่าสุด ณ เวลา 10.38น. อยู่ที่ระดับ 15.90 น. ลบ 1.10 บาท หรือ 6.47% สูงสุดที่ระดับ 17 บาท ต่ำสุดที่ระดับ 15.20 บาท ด้วยมูลค่าการซื้อขาย 543.69 ล้านบาท
18 ต.ค. 2561

ผู้สื่อข่าวรายงานว่า ราคาหุ้น บริษัท อาร์เอส จำกัด (มหาชน) หรือ RS ณ เวลา 10.38น. อยู่ที่ระดับ 15.90 น. ลบ 1.10 บาท หรือ 6.47% สูงสุดที่ระดับ 17 บาท ต่ำสุดที่ระดับ 15.20 บาท ด้วยมูลค่าการซื้อขาย 543.69 ล้านบาท

โดยราคาหุ้น RS ปรับตัวลดลงอย่างหนักต่อจากวานนี้จนทำจุดต่ำสุดในรอบ 3 เดือน นับตั้งแต่ราคาหุ้นปิดที่ระดับ 5.80 บาท เมื่อวันที่ 17 ก.ค.61 หลังกสทช. มีการรายงานสภาพตลาดกิจการโทรทัศน์ภาคพื้นดินในระบบดิจิทัล เดือน ก.ย. 2561 พบว่าช่อง 8 ของทาง RS มีความนิยม (เรตติ้ง) ลดลงจากจากระดับ 0.56 เป็น 0.54 
ด้านนักวิเคราะห์ บล.ซีจีเอส-ซีไอเอ็มบี ระบุในบทวิเคราะห์ว่า สืบเนื่องจากวานนี้ (17 ต.ค.61) ทางเลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ได้รายงานตัวเลข TV rating เดือนก.ย. ออกมาปรากฎว่าช่อง 7HD มี rating สูงสุดที่ 1.866 ตามมาด้วยช่อง 3HD ที่ 1.309 และ MONO29 ที่ 0.917
ทั้งนี้ หากพิจารณาตัวเลข 9 เดือนแล้วจะพบว่า ช่อง 7HD ยังมี rating เป็นอันดับ 1 ที่ 1.831 ลดลงจาก 2.118 ในช่วง 9 เดือนแรกของปีก่อน รองมาเป็นช่อง 3HD ที่ 1.397 ดีขึ้นกว่าช่วงเดียวกันของปีก่อนที่ 1.369 และ MONO29 ที่ 0.840 ดีขึ้นจากปีก่อนที่ 0.694 ถ้าพิจารณาถึงโมเมมตัมของธุรกิจใน 5 อันดับแรกเราจะพบว่า มีอยู่ 2 ช่องที่มี TV rating ที่ดีขึ้นกว่าช่วงเดียวกันปีก่อนในช่วง 9 เดือนแรกของปีนี้ประกอบด้วย ช่อง 3HD (BEC) ที่มี rating เพิ่มขึ้นจาก 1.37 เป็น 1.39 และช่อง MONO29 (MONO) ที่มี rating เพิ่มขึ้นจาก 0.69 เป็น 0.84 ส่วนช่องที่มี rating ลดลงประกอบด้วยช่อง 7HD ลดลงจาก 2.12 เป็น 1.83, WORK23 (WORK) ลดลงจาก 1.07 เป็น 0.80 และ Channel8 (RS) ลดลงจาก 0.56 เป็น 0.54 สรุปจาก TV rating ที่ออกมาจะเป็นบวกกับ BEC, MONO ในขณะที่เป็นลบกับ WORK, RS
ขณะที่ นายดิษฐนพ วัธนเวคิน นักวิเคราะห์หลักทรัพย์ บล.โนมูระ พัฒนสิน เปิดเผยว่า ราคาหุ้น RS ปรับตัวลงในวันนี้ คาดว่าจะเป็นเพราะผลประกอบการงวดไตรมาส 3/61 อาจจะไม่ค่อยดี เนื่องจาก Rating ช่อง 8 ลดลง และ MPC ที่ขายของผ่าน TV ก็ทำไม่ได้อย่างที่คาดหวังไว้ในปีนี้ทางบริษัทตั้งเป้ายอดขายธุรกิจ MPC ไว้ที่ 3,500 ล้านบาท แต่ในช่วงครึ่งปีแรกทำได้ 1,100 ล้านบาท ขณะที่ฝ่ายวิจัยคาดว่าปีนี้รายได้ของธุรกิจ MPC คงจะทำได้ 2,400 ล้านบาท
สำหรับ Rating ช่อง 8 ของ RS ปีนี้คาดว่าจะทำได้ไม่ได้เท่าปีที่แล้ว โดยซีรี่ย์อินเดียที่นำมาออกฉายช่อง 8 ได้รับความนิยมลดลง พร้อมให้ราคาเป้าหมายไว้ที่ 17.20 บาท
อย่างไรก็ตาม ปัจจัยที่ทำให้นักลงทุนทำการเทขายหุ้น RS ออกมาอย่างหนัก คาดว่ามาจากความกังวลว่าเรตติ้งของช่อง 8 ที่ลดลงจะส่งผลให้บริษัทมีรายได้จากค่าโฆษราลดลง ซึ่งอาจส่งผลต่อผลการดำเนินงาน